સાર્વજનિક ક્ષેત્રની કંપની ઇન્ડિયન ઓઇલ કોર્પોરેશને કહ્યું કે આ વૃદ્ધિમાં સ્થાનીય વેચાણ ટેક્સ અથવા વૈટનો સમાવેશ નથી કરાયો . આ ભાવ વધારો શુક્રવારે મધ્યરાત્રિથી લાગૂ કરાયો છે . આ ભાવ વધારા બાદ દિલ્હીમાં પેટ્રોલના ભાવ 90 રૂપિયા વધારીને 63.99 રૂપિયા પ્રતિ લીટર થઇ જશે જે હાલમાં 63.09 રૂપિયા છે . જ્યારે ડીઝલનો ભાવ હાલમાં 49.69 રૂપિયાથી વધીને 50.25 રૂપિયા પ્રતિ લીટર થઇ જશે . આ રીતે ઓઇલ કંપનીઓએ સબ્સીડી વગરના રસોઇ ગેસના સિલેન્ડરની કિમત 45 રૂપિયા પ્રતિ સિલેન્ડર ઓછા કરી દીધા છે . પેટ્રોલના ભાવમાં એક માર્ચ બાદ ત્રણ મહીનામાં પહેલીવાર વધારો કરવામાં આવ્યો છે . ત્યાર બાદ તેના ભાવ ચાર વાર ઘટાડવામાં આવ્યા હતા . ડીઝલની વાત કરીએ તો તેના ભાવ આ વર્ષે પાંચમી વખત વધ્યા છે . સાર્વજનિક ક્ષેત્રની ઓઇલ કંપનીઓને જાન્યુઆરીમાં દર મહિને ડીઝલના ભાવમાં 50 પૈસા પ્રતિ લીટર વધારનો નિર્ણય ને સર્વસમ્મતિ આપવામાં આવી હતી .